**Program 2: „Podrška projektima razvijanja funkcionalnih znanja i vještina djece predškolskog uzrasta i učenika osnovnih i srednjih škola“**

Kriteriji za bodovanje projekata u okviru navedenog programa u 2025. godini su:

Eliminatorni kriteriji su da je u prilogu obrasca zahtjeva dostavljen: opis projekta (uključujući i popis opreme ili materijala koji su planirani za nabavku za projekte koji predviđaju nabavku istih), finansijski plan projekta (i predračun za opremu ili materijal koji će se nabaviti ukoliko projekat predviđa nabavku opreme/materijala); saglasnost kantonalnog ministarstva nadležnog za oblast obrazovanja. Također, neophodno je da projekat ispuni minimalno jedan od kriterija 1-3, jer ukoliko ne ispuni minimalno jedan od tri prva kriterija projekat ne odgovara kriterijima i uslovima ovog programa javnog poziva i neće biti dalje razmatran.

**KRITERIJI ZA BODOVANJE PROJEKATA**

|  |  |  |
| --- | --- | --- |
| Red. br. | Naziv kriterija: | Broj bodova |
| 1. | Projekat opremanja kabineta fizike, hemije i biologije s ciljem poboljšanja kvaliteta izvođenja laboratorijskih vježbi i unapređenja funkcionalnih znanja i vještina učenika iz fizike, hemije i biologije | * **Ne ispunjava kriterij – 0** * **Ispunjava kriterij uz detaljnu razradu projekta i opis načina na koji će realizacija projekta doprinijeti poboljšanju kvaliteta izvođenja laboratorijskih vježbi i unapređenja funkcionalnih znanja i vještina učenika iz fizike/hemije/biologije - 5** * **Ispunjava kriterij, ali projekat nije detaljno razrađen - 3** |
| 2. | Projekat nabavke informatičke opreme radi razvoja digitalne kompetencije kod učenika, kao i aktivnosti koje se odnose na razvoj poduzetničke kompetencije | * **Ne ispunjava kriterij – 0** * **Ispunjava kriterij uz detaljnu razradu projekta i obrazloženje načina na koji će realizacija projekta doprinijeti razvoju digitalne i/ili preduzetničke kompetencije kod učenika/djece** – **5** * **Ispunjava kriterij, ali projekat nije detaljno razrađen** - **3** |
| 3. | Projekat nabavke didaktičke opreme i materijala radi poticanja primjene interdisciplinarnog pristupa u poučavanju/učenju. | * **Ne ispunjava kriterij** – **0** * **Ispunjava kriterij**, **a projekat je detaljno razrađen sa obrazloženjem načina na koji će realizacija projekta doprinijeti primjeni interaktivnog i interdisciplinarnog pristupa u poučavanju/učenju -** **5** * **Ispunjava kriterij, ali projekat nije detaljno razrađen** **i/ili ne sadrži detaljan popis opreme i materijala koji će se nabaviti** - **3** |
| 4. | Detaljan finansijski plan projekta i predračun za opremu ili materijal koji će se nabaviti (ukoliko projekat predviđa nabavku opreme/materijala); | * **Projektni prijedlog sadrži detaljan finansijski plan projekta (i predračun za opremu ili materijal koji će se nabaviti ukoliko projekat predviđa nabavku opreme/materijala) – 5** * **Projektni prijedlog sadrži finansijski plan projekt, ali isti nije detaljno razrađen (i predračun za opremu ili materijal koji će se nabaviti ukoliko projekat predviđa nabavku opreme/materijala) – 3** |